《寄东宫官》
宋代·许月卿

瀛洲有诏翊储宫，妙选欢传有古风。
鹤禁共看周八士，狐裘记取国三公。
年华春早鸡声里，博望秋严霜氯中。
入侍缉熙传圣学，四书隽永事何穷。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。